LEKSION 25
Ngatta Anna Kunnasi Mepataddag i Kingdom Hall Ira?
Kagitta na ipasingan na ngagan nga Kingdom Hall, i nebase-biblia nga tuddu nga magigiammu tatun ay nesentro ta Pappatulan na Dios
Sentro na fustu nga paddayarayaw ta komunidad. Ta Kingdom Hall nga maorganisa i pangilaygayya ta mapia nga dumug na Pappatulan. (Mateo 24:14) Nadduruma i kadakal anna disenio na Kingdom Hall, ngem simple ngaming. Ta aru nga Kingdom Hall, ari laman tu tadday nga kongregasion i mangusa tatun. Ta nappasa ira nga dagun nakepataddag kami tu rinivu-rivu nga bagu nga Kingdom Hall (mappromediu tu lima kada aggaw) tapenu egga paddayarayawan na umara-aru nga kongregasion. Kunnasi nga posible yaw?
Mepataddag gukaban ira na donasion. Mepadala i donasion ira ta panga nga ofisina. Mepekkaw nga awan interesna i kuartu ta kongregasion ira nga kawagadda i mappataddag onu mappakappia tu Kingdom Hall.
Ipataddag na boluntario ira nga nadduruma i paddiapaddiadda. Ta aru nga nasion, egga ira naorganisa nga Kingdom Hall Construction Group. Egga ira grupo na construction servant anna boluntario ira nga magali-ali ta nadduruma nga kongregasion ta nasiodda, maski ta mariga ira nga mangyanan nga lugar. Uffunadda i kongregasion nga mamataddag tu Kingdom Hall da. Ta karuan nga lugar, natunno i kualipikadu ira nga Saksi nga mangiyorollu ta kepataddag anna kapakappia na Kingdom Hall ta espesipiko nga rehion. Aru nga boluntario i egga pakannammuda ta pamataddag tu Kingdom Hall. Ngem miembro lagapa na kongregasion nga mangusa tatun i mas aru nga mattrabahu ta kada proyekto. Posible ngaming yaw megafu ta espiritu ni Jehova anna ta interu-kararua nga banna-bannag na totolena.
Ngatta Kingdom Hall i nengagan ta lugar nga paddayarayawammi?
Kunnasi kami makepataddag tu Kingdom Hall ta interu mundo?
Maggigiammu tu Aru Paga
STUDY
Anni Kukukuadda ta Kingdom Hall?
Girawammu i video tapenu mammuammu
SINNI I MAGAGGANGNGUA TU URAY NI JEHOVA TA MADDAGGUN?
Anni Kuan na Saksi ira ni Jehova ta Studyda?
Napanono mu kari ngana nu anni kuammi nu magistudy kami? Siguradu nga magustuammu i kalidad na edukasion ta Biblia nga magigiammum.
pag_Latn fij_Latn war_Latn ilo_Latn mri_Latn ilo_Latn war_Latn pag_Latn min_Latn eng_Latn lus_Latn bug_Latn quy_Latn war_Latn ilo_Latn